Kendelse hvori det bestemmes, at forsvarerens begæring om aktindsigt bortfalder
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Efterforskning og straffeproces;

UDSKRIFT
AF

ØSTRE LANDSRETS RETSBOG
____________

Lukkede døre

Den 25. august 2021 kl. 9.30 holdt Østre Landsret møde i retsbygningen, Bredgade 59,

København.

Som dommere fungerede landsdommerne Inge Neergaard Jessen, Benedikte Holberg

og Anne Bendfelt Westergaard, førstnævnte som rettens formand.

Der foretoges

14. afd. nr. S-1639-21:

Anklagemyndigheden

mod

Sigtede

(cpr.-nr. Født 1977)

(advokat Thorkild Høyer, beskikket)

For Midt- og Vestsjællands Politi mødte Specialanklager.

For Statsadvokaten i København mødte Vicestatsadvokat.

For PET mødte centerchef Person.

Den for Sigtede, beskikkede forsvarer, advokat Thorkild Høyer, var mødt.



- 2 -

Sigtede var ikke indkaldt eller mødt.

De øvrige forsvarere i sagskomplekset var orienteret om retsmødet, men var ikke
mødt.

Advokat Thorkild Høyer oplyste, at han tillige giver møde for Advokat 1 og Advokat

2.

Der fremlagdes kæreskrift af 9. juni 2021, hvorved advokat Thorkild Høyer har kæret

Retten i Holbæks afgørelse af 2. juni 2021 (61-892/2021) med påstand om, at hans

begæring af 22. marts 2021 om aktindsigt imødekommes.

Der fremlagdes endvidere fremsendelsesbrev af 10. juni 2021 fra Retten i Holbæk og

kæresvarskrift af 15. juni 2021 fra anklagemyndigheden, hvorved

anklagemyndigheden har påstået stadfæstelse.

Anklageren anmodede om, at dørene lukkes i medfør af retsplejelovens § 29, stk. 3, nr.

4, idet sagens behandling i et offentligt retsmøde må antages på afgørende måde at

hindre sagens oplysning.

Forsvareren havde ingen bemærkninger hertil.

Der var ingen repræsentanter for pressen til stede.

Retten afsagde

k e n d e l s e :

Efter det oplyste, herunder om sagens karakter, må sagens behandling i et offentligt

retsmøde antages på afgørende måde at hindre sagens oplysning. Anmodningen tages

derfor til følge, hvorfor

b e s t e m m e s:

Dette retsmøde afholdes for lukkede døre.



- 3 -

Dørene blev lukket kl. 9.35.

[ Dørlukning ]



- 4 -

[ Dørlukning ]

Dørene åbnedes kl. 10.30.

Retten hævet.

Retten sat på ny den 27. august 2021, kl. 12.00, for lukkede døre i henhold til tidligere

bestemmelse herom.

Ingen var indkaldt eller mødt.

Parterne er telefonisk givet meddelelse om tidspunktet for afgørelsen.

Efter votering afsagdes

k e n d e l s e :

Det lægges til grund, at der ikke forefindes yderligere materiale vedrørende

efterforskning af det anonyme brev.

Forsvarerens begæring om aktindsigt anses herefter for bortfaldet.

T h i  b e s t e m m e s :

Forsvarerens begæring om aktindsigt bortfalder.

Retten hævet.